ΓΡΑΠΤΗ ΕΡΩΤΗΣΗ E-2026/02

υποβολή: Cristiana Muscardini (UEN) προς την Επιτροπή

(9 Ιουλίου 2002)

Θέμα: Καθιέρωση των ιατρικών εξετάσεων για τον ανθρώπινο θηλωματοϊό (HPV) στην Ευρωπαϊκή Ένωση

Ως γνωστό, ο ανθρώπινος θηλωματοϊός (HPV) αποτελεί την αναγνωρισμένη αιτία του καρκίνου που προσβάλλει τον τράχηλο της μήτρας και οι εξετάσεις αυτές, όταν πραγματοποιούνται, μπορούν να σώσουν τη ζωή πολλών γυναικών οι οποίες πεθαίνουν κάθε χρόνο ακριβώς γιατί δεν γίνονται αυτές οι εξετάσεις.

Σήμερα στην Ιταλίαπάρχουν έξι διοικητικές περιφέρειες που έχουν αρχίσει σχετικό ερευνητικό πρόγραμμα με στόχο την εξακρίβωση των προϋποθέσεων για τηνιοθέτηση των εξετάσεων HPV. Πρέπει να εξασφαλίζεται σε όλες τις γυναίκες η πρόσβαση στις πλέον εξελιγμένες τεχνολογίες για την προστασία τηςγείας. Αυτό είναι ιδιαίτερα σημαντικό στην περίπτωση του καρκινώματος του τραχήλου, μία ασθένεια βραδείας εξέλιξης η οποία είναι ιάσιμη για το 100 % των περιπτώσεων εφόσον εντοπίζεται εγκαίρως. Λαμβάνονταςπόψη τα ανωτέρω, δύναται η Επιτροπή:

1. να ανακοινώσει πόσες γυναίκες στην Ευρώπη πεθαίνουν κάθε χρόνο εξ αιτίας αυτής της ασθένειας·

2. να γνωστοποιήσει, με γνώμονα τα επιστημονικώς αποδεδειγμένα στοιχεία σχετικά με τις εξετάσεις HPV και τις τελευταίες εξελίξεις, τόσο στην ΕΕ όσο και στις ΗΠΑ (Διάσκεψη ESIDOG και νέες κατευθυντήριες γραμμές του Εθνικού Καρκινικού Ιδρύματος των ΗΠΑ National Cancer Istitute, USA), εάν σκοπεύει να συμπεριλάβει σε προσεχή της δημοσίευση τις εξετάσεις HPV στις συστάσεις της για τον έλεγχο του καρκίνου·

3. να εξηγήσει τους λόγους για τους οποίους δεν θα προβεί σε σχετικές ενέργειες σε περίπτωση που δεν σκοπεύει να λάβει σχετικά μέτρα·

Απάντηση του κ. Byrne εξ ονόματος της Επιτροπής

(15 Οκτωβρίου 2002)

1. Όχι, η Επιτροπή δεν μπορεί να δώσει πληροφορίες σχετικά με τον αριθμό των γυναικών, που πεθαίνουν άδικα από τον καρκίνο του τραχήλου της μήτρας λόγω του ότι δεν ελέγχεται η κατάσταση του ανθρώπινου θηλωματοϊού (HPV) του τραχήλου της μήτρας τους, επειδή αυτή η ειδική εξέταση χρησιμοποιείται μόνον

σε περιορισμένο αριθμό κλινικών μελετών. Το ευρωπαϊκό δίκτυο ελέγχου του τραχήλου της μήτρας που συγχρηματοδοτείται από το πρόγραμμα η Ευρώπη κατά του καρκίνου παρακολούθησε αυτές τις εξελίξεις από κοντά επί πολλά έτη και αναμένεται να επιτευχθεί συναίνεση σχετικά με κατευθυντήριες γραμμές για την εξασφάλιση της ποιότητας στον έλεγχο του καρκίνου του τραχήλου της μήτρας. Στις κατευθυντήριες γραμμές θα εξετάζονται όλες οι πτυχές του ελέγχου του καρκίνου του τραχήλου της μήτρας συμπεριλαμβανομένης και της διαγνωστικής του HPV. Η δημοσίευση του εγγράφου αυτού προβλέπεται για το 2003 το νωρίτερο.

2.-3. Το σχέδιο σύστασης του Συμβουλίου σχετικά με τον έλεγχο του καρκίνου, που προετοιμάζεται τώρα από τιςπηρεσίες της Ευρωπαϊκής Επιτροπής, αναμένεται να απέχει από τις πολύ ειδικές συστάσεις σχετικά με ειδικές εξετάσεις ελέγχου. Η σύσταση αναμένεται να επικεντρωθεί στη δημιουργία της βάσης για τις πιο σημαντικές πτυχές της βέλτιστης πρακτικής στην Ευρώπη για την πρώιμη ανίχνευση του καρκίνου μέσω τακτικών ελέγχων. Κάθε είδος έλεγχου που εφαρμόζεται από τα κράτη μέλη, συμπεριλαμβανομένου και του ελέγχου HPV θα πρέπει να ανταποκρίνεται σε τέτοια πρότυπα έτσι ώστε να καταστεί μεγαλύτερη η συμβολή του στην περαιτέρω μείωση της θνησιμότητας των γυναικών της Ευρώπης που οφείλεται στον καρκίνο του τραχήλου της μήτρας.

Επιπλέον, η Γενική Διεύθυνση Έρευνας χρηματοδοτεί ένα σχέδιο στο πλαίσιο του προγράμματος Ποιότητα της ζωής εντός του πέμπτου προγράμματος πλαίσιο, που εξετάζει τα σχετικά πλεονεκτήματα του ελέγχου του HPV του καρκίνου της μήτρας για τα κράτη μέλη. Τα αποτελέσματα αναμένονται το 2004.